CELEX: 62012CN0484
Language: sl
Date: 2012-10-31 00:00:00
Title: Zadeva C-484/12: Predlog za sprejetje predhodne odločbe, ki ga je vložilo Rechtbank 's-Gravenhage (Nizozemska) 31. oktobra 2012 – Georgetown University proti Octrooicentrum Nederland, ki posluje z imenom NL Octrooicentrum

26.1.2013   
            
            
               SL
            
            
               Uradni list Evropske unije
            
            
               C 26/23
            
         Predlog za sprejetje predhodne odločbe, ki ga je vložilo Rechtbank 's-Gravenhage (Nizozemska) 31. oktobra 2012 – Georgetown University proti Octrooicentrum Nederland, ki posluje z imenom NL Octrooicentrum
   (Zadeva C-484/12)
   2013/C 26/43
   Jezik postopka: nizozemščina
   
      Predložitveno sodišče
   
   Rechtbank 's-Gravenhage
   
      Stranki v postopku v glavni stvari
   
   
      Tožeča stranka: Georgetown University
   
      Tožena stranka: Octrooicentrum Nederland, ki posluje z imenom NL Octrooicentrum
   
      Vprašanja za predhodno odločanje
   
   
               1.
            
            
               Ali Uredba (ES) št. 469/2009 (1) Evropskega parlamenta in Sveta z dne 6. maja 2009 o dodatnem varstvenem certifikatu za zdravila, zlasti njen člen 3(c), nasprotuje temu, da se imetniku veljavnega osnovnega patenta, če ta osnovni patent varuje več izdelkov, podeli certifikat za vsakega od varovanih izdelkov?
            
         
               2.
            
            
               Če je odgovor na prvo vprašanje pritrdilen, kako je treba razlagati člen 3(c) Uredbe št. 469/2009, če veljavni osnovni patent varuje več izdelkov in na datum vložitve prijave certifikata za enega od izdelkov (A), varovanih z osnovnim patentom, za druga izdelka (B, C), varovana z istim osnovnim patentom, sicer ni bil podeljen še noben certifikat, vendar sta bila certifikata za ta izdelka (B, C) podeljena, preden je bilo odločeno o prijavi certifikata za prvi izdelek (A)?
            
         
               3.
            
            
               Ali je za odgovor na prejšnje vprašanje pomembno, ali je bila prijava certifikata za enega od izdelkov (A), varovanih z osnovnim patentom, vložena istega dne kot prijavi v zvezi z drugima izdelkoma (B, C), varovanima z istim osnovnim patentom?
            
         
               4.
            
            
               Če je odgovor na prvo vprašanje pritrdilen, ali je mogoče podeliti certifikat za izdelek, varovan z veljavnim osnovnim patentom, če je bil prej že podeljen certifikat za drug izdelek, varovan z istim osnovnim patentom, vendar se je prijavitelj odpovedal zadnjenavedenemu certifikatu, da bi na podlagi istega osnovnega patenta pridobil nov certifikat?
            
         
               5.
            
            
               Če je za odgovor na prejšnje vprašanje pomembno, ali ima odpoved retroaktivni učinek, ali je vprašanje retroaktivnega učinka odpovedi urejeno s členom 14(b) Uredbe št. 469/2009 ali z nacionalnim pravom? Če je vprašanje retroaktivnega učinka odpovedi urejeno s členom 14(b) Uredbe št. 469/2009, ali je treba to določbo razlagati tako, da ima ta odpoved retroaktivni učinek?
            
         
      (1)  UL L 152, str. 1.